เรื่องร้องเรียน (ร้องเรียน,ความสะอาด,ป้าย) วันที่ 2023-08-14 17:01:38 — แขวงประเวศ เขตประเวศ กรุงเทพมหานคร
ร้องเรียน/ตำหนิการทำงานของฝ่ายสิ่งแวดล้อมเขตประเวศ

เนื่องจากอยู่ๆก็มีตลาดตรงปากซอยอ่อนนุช 86 ชื่อตลาดชุมชน ซึ่งเป็นลักษณะของ event ขอเรียกว่า งานวัด ไม่แน่ใจว่าจะจัดชั่วคราวหรือถาวร ตามป้ายคือวันที่ 4-14 ส.ค. เขตได้มีการอนุญาตให้ใช้เครื่องขยายเสียง พบว่าทางผู้จัดใช้เสียงเพลงได้อย่างไม่มีความเกรงใจใดๆทั้งสิ้นตลอดการจัดงานตั้ง 10 วัน สร้างความเดือดร้อน รำคาญ ทั้งเสียงและแรงสะเทือน รบกวนการพักผ่อนอย่างมาก จนถึงประมาณเที่ยงคืนได้ แค่เรื่องเวลาให้ใช้เสียงดึกขนาดนี้ก็ไม่ควรแล้วมั้ย? 

จึงเป็นที่น่าผิดหวัดอย่างมากของการทำงานของฝ่ายสิ่งแวดล้อม ว่าอนุญาตให้ใช้เสียงไปได้ยังไง ฝ่ายนี้ทำงานกันแบบนี้หรอ แสดงให้เห็นว่า ไม่มีความใส่ใจในการคำนึงถึงผลกระทบต่อคนอยู่อาศัยบริเวณนั้นเลยสักนิด ซึ่งที่ตรงนั้นล้อมรอบไปด้วยที่อยู่อาศัย ไม่มีความเหมาะสมที่จะจัดงานโดยใช้เสียงอย่างสิ้นเชิง ถ้าเขตจะใส่ใจแล้วใช้สามัญสำนึกของการทำงานให้สมกับฝ่ายนี้ซะบ้าง คงจะไม่เป็นต้นเหตุการสร้างความรำคาญให้ประชาชนซะเองแบบนี้

การที่เขตเองอนุญาตให้ใช้เสียงได้ แล้วตัวเองก็ควบคุมไม่ได้ หรือไม่คิดจะควบคุม ไม่ทำอะไรจริงจังเองก็ไม่รู้จุดประสงค์ได้ เพราะปล่อยให้ผู้จัดใช้เสียงได้แต่ต้นจนจบงาน ไม่มีการระงับ บรรเทาอะไร ไม่คิดติดตามแก้ไขปัญหาเลยสักนิด น่าแปลกใจมากกับการทำงานของฝ่ายนี้ ลำพังพื้นที่ตรงนี้ก็มีปัญหาเรื่องกลิ่นขยะอยู่แล้ว ดันมาเพิ่มเรื่องเสียงอีก 

ไม่แน่ใจว่าผอ.เขต มีส่วนอนุมัติด้วยมั้ย ถ้าใช่ก็แย่พอกัน จึงควรใส่ใจมากกว่านี้ อยากให้คำนึงถึงสถานที่ ลักษณะงาน ที่สำคัญ คือ คำนึงถึงผลกระทบต่อผู้อยู่อาศัยให้มากที่สุด อย่าสักแต่อนุญาตโน่นนั่นนี่โดยไม่ดูอะไรเลย ปล่อยให้ทำงานกับแบบนี้มันน่าตำหนิ

***ไม่รู้ว่าพื้นที่ตรงนี้หลังจากวันที่ 14 จะเป็นงานแบบไหนโผล่มาอีก หวังว่าทางเขตจะไม่ให้มีการใช้เครื่องขยายเสียงบริเวณนี้อีก!!

ปัจจุบันเมืองมันขยายตัว ควรเลิกให้จัดงานโดยมีการใช้เสียงกลางแจ้ง ในสถานที่เปิดโล่งได้แล้ว สิ่งที่คุณควบคุมไม่ได้ คือสามัญสำนึกของผู้จัดงาน เขตจึงควรระวังอย่าเปิดโอกาสให้เค้าได้มาสร้างความเดือดร้อนแบบนี้อีก จริงๆก็เป็นเรื่องที่พวกคุณควรตระหนักรู้ดีที่สุดอยู่แล้ว จึงสมควรตำหนิเจ้าหน้าที่อย่างมาก